Sidney Robinson

Roedd Sidney Robinson (6 Ionawr  1863 - 6 Rhagfyr  1956) yn wleidydd Rhyddfrydol ac yn fasnachwr coed.
Cefndir

Roedd Sidney Robinson yn bedwerydd mab i John Robinson o Backwell House, Gwlad yr Haf. Cafodd ei addysg yn ysgol Mill Hill. Priododd yn 1887 a Flora Catherine Grant o Gaerdydd. Bu hi farw ym 1935.

Gyrfa busnes
Ym 1880, symudodd Robinson o'i gartref teuluol yng Ngwlad yr Haf i Gaerdydd i weithio yn y fasnach goed gyda chwmni John Grant & Co. Yn ddiweddarach prynodd y cwmni ac yna daeth yn bartner gyda T W David.  Ail-enwyd y busnes yn Robinson, David & Co. Etholwyd ef yn Llywydd Cymdeithas Mewnforwyr Coed Môr Hafren.http://papuraunewyddcymru.llgc.org.uk/cy/page/view/3416327/ART175 adalwyd Ion 4 2014

Gyrfa wleidyddol

Ym 1895 cafodd ei ethol yn aelod Rhyddfrydol o Gyngor Tref Caerdydd i gynrychioli Ward Sblot. Safodd i lawr o'r Cyngor ym 1901, ond parhaodd i fod yn weithgar yng ngwleidyddiaeth Ryddfrydol Caerdydd trwy wasanaethu fel Llywydd Cymdeithas Ryddfrydol y dref http://papuraunewyddcymru.llgc.org.uk/cy/page/view/3420956/ART188 adalwyd Ion 4 2014.  Cafodd ei ethol i Dy’r Cyffredin ar ei ymgais gyntaf i gynrychioli etholaeth Sir Frycheiniog yn Etholiad cyffredinol 1906 a chafodd ei ail-ethol yn yr Etholiad cyffredinol canlynol.

Bu newid yn ffiniau etholaethau canolbarth Cymru ar gyfer etholiad cyffredinol 1918 lle unwyd etholaethau Sir Frycheiniog a Sir Faesyfed i greu etholaeth newydd Brycheiniog a Maesyfed. Bu ymgiprys rhwng Robertson ac AS Rhyddfrydol Maesyfed, Syr Francis Edwards ar gyfer ymgeisyddiaeth y blaid yn yr etholaeth newydd, gyda Robertson yn ennill yr enwebiad yn ddiwrthwynebiad ar ôl i Edwards tynnu allan o'r ras.

Cafodd ei ethol yn ddiwrthwynebiad fel aelod cyntaf y sedd newydd.http://papuraunewyddcymru.llgc.org.uk/cy/page/view/3979651/ART36 adalwyd Ion 4 2014
Ymddeolodd o'r Senedd ar adeg etholiad Cyffredinol 1922

Y tu allan i'r Senedd bu Robinson yn cyfrannu at fywyd cyhoeddus trwy wasanaethu ar y fainc fel Ynad Heddwch. Ym 1907 fe'i penodwyd i fainc Morgannwg ac o 1911, bu'n gwasanaethu fel Ynad Heddwch yn Wiltshire a Gwlad yr Haf .
Cyfeiriadau

Categori:Aelodau Seneddol y Deyrnas Unedig
Categori:Gwleidyddion y Blaid Ryddfrydol (DU)
Categori:Gwleidyddion Cymreig yr 20fed ganrif
Categori:Genedigaethau 1895
Categori:Marwolaethau 1956